ლევან ყენია

ლევან ყენია (დ. 18 ნოემბერი, 1990, თბილისი) — ქართველი ფეხბურთელი და ფეხბურთის მწვრთნელი, თამაშობდა შემტევი ნახევარმცველის პოზიციაზე.

 კარიერა 
 საკლუბო 
ყენია ბუნდესლიგის კლუბ „შალკე 04“-ში თამაშობდა, რომელსაც ოფიციალურად 2008 წლის 4 იანვარს შეუერთდა, ხოლო 2012 წლის ზაფხულში კლუბი დატოვა. 

2013 წლამდე ირიცხებოდა ლვივის „კარპატის“ შემადგენლობაში, 2013 წლის ივლისიდან დიუსელდორფის „ფორტუნას“ რიგებში ჩაირიცხა.Der letzte Eurofighter sagt Tschüss: Schober, Sarpei und Kenia verabschiedet 

2013–14 წლის სეზონში ჩატარებულ 15 მატჩში ერთი გოლი გაიტანა. სეზონის ბოლოს კლუბმა ლევანი ტრანსფერზე დააყენა. 2014 წლის ოქტომბრიდან 2017 წლამდე პრაღის „სლავიას“ ღირსებას იცავდა. 

2018 წელს სამი მატჩი ჩაატარა თბილისის „ლოკომოტივში“. თბილისის „ლოკომოტივიდან“ ლუქსემბურგულ კლუბ „დუდელანჟში“ გადავიდა, რომლის მაისურით გამართულ 11 მატჩში, ქართველმა ფეხბურთელმა მხოლოდ ერთი გოლის გატანა შეძლო.

ყენია, რომელსაც ტრავმების გამო, საკმაოდ დიდი პერიოდი გაუცდა, 2021 წლის დეკემბერში გერმანიის ქვედალიგელ კრეფელდის „იურდინგენში“ ჩაირიცხა და თამაშის პარალელურად გუნდის მწვრთნელის ასისტენტობასაც ითავსებდა.

სათამაშო კარიერა 2024 წელს, ამავე კლუბში, 33 წლის ასაკში დაასრულა.ლევან ყენიამ კარიერა დაასრულა და „იურდინგენის“ მთავარი მწვრთნელი გახდა

 სანაკრებო 
ეროვნულ ნაკრებში დებიუტი ჰქონდა 2007 წლის 8 სექტემბერს, უკრაინის წინააღმდეგ მატჩში, შეცვალა რა დავით სირაძე. საქართველოს ნაკრების ყოფილი მთავარი მწვრთნელი, კლაუს ტოპმიოლერი ლევან ყენიას ახასიათებდა, როგორც ნაკრების წევრებს შორის ერთ-ერთ ყველაზე უფრო ტექნიკურ და მაღალი კლასის მოთამაშეს. 

ლევანმა თავისი პირველი სანაკრებო გოლი 2008 წლის 28 მაისს, ესტონეთის წინააღმდეგ გამართულ შეხვედრაში გაიტანა.Estonia 1–1 Georgia. Geofootball.com 

ნაკრებში ბოლო მატჩი 2013 წლის 23 მარტს, საფრანგეთის წინააღმდეგ ჩაატარა, თემურ ქეცბაიას მას შემდეგ არ გამოუძახია. ეროვნული ნაკრების თავკაცად კახაბერ ცხადაძის დანიშნვის შემდეგ, ლევან ყენია ეროვნულ გუნდს დაუბრუნდა.

საერთო ჯამში, 2007–2016 წლებში ეროვნული გუნდის მაისურით 29 შეხვედრაში მიიღო მონაწილეობა და 4 გოლი შეაგდო.

სანაკრებო სტატისტიკა
ეროვნული ნაკრებიწელიმატჩიგოლისაქართველო 200760200883200940201230201320201540201621ჯამში294

 მიღწევები 
  შალკე 04
 გერმანიის ვიცე-ჩემპიონი: 2009–10
 გერმანიის თასის მფლობელი: 2010–11
 გერმანიის სუპერთასის მფლობელი: 2011–12
 გერმანიის სუპერთასის ფინალისტი: 2010–11

  საბურთალო
 საქართველოს თასის მფლობელი: 2019
 საქართველოს სუპერთასის მფლობელი: 2020

ფაქტები
ლევან ყენია „ფრაიბურგისა“ და საქართველოს ეროვნული ნაკრების ყოფილი ნახევარმცველის — გიორგი კიკნაძის დისშვილია.

 რესურსები ინტერნეტში 

  თემატური საიტები
  AFS · Soccerway · Transfermarkt 

 სქოლიო 

კატეგორია:დაბადებული 18 ნოემბერი
კატეგორია:დაბადებული 1990
კატეგორია:თბილისში დაბადებულები
ლ
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ნორჩი დინამოელის ფეხბურთელები
კატეგორია:თბილისის დინამოს ფეხბურთელები
კატეგორია:თბილისის ლოკომოტივის ფეხბურთელები
კატეგორია:საბურთალოს ფეხბურთელები
კატეგორია:მეორე ბუნდესლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:შალკე 04-ის ფეხბურთელები
კატეგორია:დიუსელდორფის ფორტუნას ფეხბურთელები
კატეგორია:უკრაინის საფეხბურთო პრემიერლიგის ფეხბურთელები
კატეგორია:ლვივის კარპატის ფეხბურთელები
კატეგორია:ჩეხეთის საფეხბურთო ჩემპიონატის ფეხბურთელები
კატეგორია:პრაღის სლავიას ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები